Public procurement notice: Voluntary Ex Ante Transparency Notice
Published: 2017-06-15
Buyer: Forsvarsministeriets Material- og Indkøbsstyrelse (FMI)
Country: DK
Region: DANMARK
Contract type: Supplies
Procedure: Negotiated without a prior call for competition
CPV classification: 35520000: Parts for warships | 35700000: Military electronic systems | 35720000: Intelligence and surveillance systems | 35730000: Electronic warfare systems | 80000000
Estimated value: 365000000 DKK

Technical requirements: Forsvarsministeriets Materiel- og Indkøbsstyrelse (FMI) ønsker at indgå en rammeaftale indeholdende mulighed for anskaffelse af yderligere CEROS ildlledelsesssystemer, såfremt der skulle opstå et operativt behov herfor, samt mulighed for løbende at anskaffe reservedele, service og vedligeholdelse af forsvarets eksisterende CEROS Ildledelsessystemer. FMI har behov at indgå en længerevarende rammeaftale (op til 22 år) for at sikre forsyningssikkerheden, herunder sikre at FMI i CEROS ildledelsessystemernes levetid kan fortsætte driften af CEROS ildledelsessystemerne installeret på forsvarets fregatter, støtteskibe, inspektionsskibe og inspektionsfartøjer.
Rammeaftalen indgås for en periode på 7 år med mulighed for forlængelse i form af optioner i 3 gange 5 år.
Datoen i bekendtgørelsens afsnit V.2.1) er datoen for beslutning om indgåelse af rammeaftale. Rammeaftalen vil ikke blive underskrevet før udløbet af en periode på 10 dage fra offentliggørelsen af denne bekendtgørelse.
FMI ønsker mulighed for løbende at anskaffe reservedele og serviceydelser til forsvarets CEROS Ildledelsessystemer samt mulighed for at anskaffe yderligere CEROS Ildledelsessystemer, såfremt der skulle opstå et operativt behov herfor. CEROS Ildledelsessystem er en integreret del af forsvarets øvrige våbensystemer, hvorfor anvendelsen af reservedele produceret af leverandøren samt serviceydelser leveret af leverandøren til CEROS Ildledelsessystemerne er nødvendig for at sikre ildledelsessystemets funktionalitet og fortsatte interoperabilitet med forsvarets øvrige våbensystemer. Det vil endvidere ikke være muligt at anvende forskellige ildledelsessystemer på forsvarets skibe, da det vil udgøre en sikkerhedsrisiko for fejlbetjening i fjendtlige situationer, hvorfor eventuel anskaffelse af yderligere ildledelsessystemer, vil skulle ske ved den eksisterende leverandør. Såfremt den fornødne funktionalitet og interoperabilitet ikke sikres, kan dette have dødelig udgang for personel samt forårsage store skader på skibene. Selv beskedne tekniske vanskeligheder kan have meget store konsekvenser.
Anskaffelserne ønskes således foretaget ved den eksisterende leverandør, Saab AB, Business Area Surveillance (Saab) da 1) Saab har alle immaterielle rettigheder til CEROS ildledelsessystmet, således at Saab har eneretten til produktion og salg af CEROS ildledelsessystemerne, samt reservedelene hertil,2) Saab er den eneste som kan levere Original Equipment Manufactured (OEM) og certificerede reservedele til CEROS Ildledelsessystemerne, 3) Saab af hensyn til interoperabilitet og sikkerhed er den eneste,der har den tekniske know-how til CEROS Ildledelsessystemerne til at kunne producere OEM og certificerede reservedele samt foretage vedligehold af CEROS Ildledelsessystemerne,4) det af sikkerhedsmæssige hensyn og af hensyn til interoperabilitet mellem skibenes øvrige våbensystemer ikke vil være muligt at anvende forskellige ildledelsessystemer, og 5) et systemskifte af operationelle og økonomiske årsager ikke er teknisk muligt.
På baggrund af ovennævnte vurderer FMI, at anskaffelsen af reservedele og serviceydelser samt eventuelle nye CEROS Ildledelsessystemer kan ske ved en direkte tildeling til Saab med hjemmel i forsvarsdirektivets artikel 28, stk. 1, litra e.
Rammeaftalens mulige længere varighed begrundes i hensyn til forsyningssikkerhed, materialets levetid samt tekniske vanskeligheder i forbindelse med et leverandørskifte.
Vurderingen vedrørende indgåelse af en længerevarende rammeaftale er i hovedsagen baseret på, at FMI af operationelle årsager har behov for:
— at sikre levering af Original Equipment Manufactured (OEM) og certificerede reservedele i hele CEROS ildledelsessystemernes levetid,
— at det er forbundet med store tekniske vanskeligheder at skifte leverandør, som ikke forventes at kunne overkommes, og
— at det af sikkerhedsmæssige årsager er nødvendigt at sikre forsyningssikkerheden ved indkøb på en længerevarende rammeaftale både i forhold til suverænitetshåndhævelse og deltagelse i internationale operationer i hele materiellets levetid.
Den ordregivende myndighed ønsker at indgå en kontrakt med den i afsnit V.2.3) nævnte leverandør. Kontrakten vil først blive indgået efter udgangen af 10 dage efter offentliggørelsen af denne bekendtgørelse i EU-Tidende, jf. lov om Klagenævnet for Udbud § 4, stk. 1, nr. 2. For klagefrister kan der i øvrigt henvises til lov om Klagenævnet for udbud § 7, stk. 3, hvoraf det fremgår, at en klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, Klager skal skriftligt informere den ordregivende myndighed om indgivet klage senest samtidig med, at klagen indgives til Klagenævnet for Udbud.


Winner: Saab AB (publ.) Business Area Surveillance
Award value: 365000000